‘n Skokkende diagnose … | Who shall I fear?
« Who shall I fear?
Die UCT-trippie »
‘n Skokkende diagnose …
Oktober 17, 2009 deur Khosaan Ek is verlede week gediagnoseer met ‘n kwaadaardige gewas in my dermkanaal. ‘n Groot deel daarvan is tydens ‘n kolonoskopie verwyder.
‘n Dag later het ‘n CT skandering gewys daar is geen sigbare verspreiding van kanker na die groot organe soos lewer en longe nie. Op 12 Oktober het ek ‘n MRI skandering gehad om te sien hoe diep die gewas in die dermwand ingedring het. Die uitslag het gewys dat die kanker nie te diep geinfiltreer het nie – net tot in die eerste lagie van die dermwand. Dit beteken ek hoef nie bestraling of chemo te kry nie.
‘n Deel van die derm moet steeds verwyder word – en daar is glo twee alternatiewe. Omdat die gewas net tot in die eerste lagie van die dermwand gegroei het, het my chirurg voorgestel dat ek die beplande chirurgie eers uitstel en ‘n bekende kolorektale chirurg by UCT gaan spreek om alternatiewe chirurgiese opsies te bespreek. Ek sien hom op Woensdag 21 Oktober en sal daarna eers meer inligting kan verskaf oor die operasie en wanneer dit gaan plaasvind.
Tot Woensdag dan …
Posted in Cancer | Lewer Kommentaar	Comments RSS